Document ID: /roh_data/filtered/fineweb-2-filterrobots_roh.jsonl.gz/59449

Questa fin d'emna èsi da quintar cun stemprads geomagnetics. Quai pervi d'erupziuns dal sulegl la gievgia e venderdi. Il center per prognosas da l'aura spaziala dals Stadis Unids quinta cun stemprads da la categoria G1, intensitad pitschna, u G2, intensitad moderada.
La categoria G2 po avair influenza sin la rait da func sco era chaschunar donns vi da transfurmaturs d’electricitad. Plinavant possian ins uschia vesair glischs polaras fin lunsch en il sid – era tar nus.
Tut las erupziuns coronalas ch'arrivian sajan sdrappadas davent dal flatg da sulegl AR3514, che flommegia bunamain constantamain dapi ils 13 da december. L’erupziun coronala dals 14 da december pudessa tanscher per chaschunar questa fin d’emna in stemprà geomagnetic.
Or da l'archiv: